
Parlamentul României

Camera Deputaţilor
Comisia pentru apărare, ordine                                                                                                                                                   Bucureşti, 16.09.2004                                                                                  

publică şi siguranţă naţională                                                                                                                                                      P.L.X – 509/2004
Nr. 32/493/2004

RAPORT 

asupra proiectului de Lege privind organizarea şi funcţionarea Jandarmeriei Române

1.  În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege privind organizarea şi funcţionarea Jandarmeriei Române, trimis cu adresa nr. P.L. X – 509 din   7 septembrie 2004 şi înregistrat sub nr. 32/493 din 7 septembrie 2004.

Consiliul Legislativ, cu nr. 1320/11.08.2004, a avizat favorabil,  proiectul de lege, cu unele observaţii şi propuneri.

Comisia pentru administraţie publică, amenajarea teritoriului şi echilibru ecologic cu nr. 26/1982 din 9.09.2004, Comisia pentru buget, finanţe şi bănci, cu nr. 465 din 9.09.2004 şi, respectiv Comisia juridică, de disciplină şi imunităţi, cu nr. 31/786 din 8.09.2004  au avizat favorabil acest proiect de lege, în forma prezentată de iniţiator.

Proiectul de lege abrogă Legea nr. 116/1998 care reglementează în prezent activitatea Jandarmeriei Române şi instituie un nou cadrul legislativ coerent şi corelat cu reglementările instituţiilor similare din statele Uniunii Europene. Proiectul urmăreşte sporirea competenţelor Jandarmeriei în lupta împotriva fenomenului infracţional, reconsiderarea rolului acesteia în asigurarea securităţii naţionale şi interoperabilitatea în acţiuni cu forţe similare din alte state care participă la misiuni internaţionale sub egida NATO, UE şi ONU. 

2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.


Potrivit art.51 şi 52 din Regulamentul Camerei Deputaţilor, la lucrările comisiei au participat, în calitate de invitaţi, domnul Mircea Alexandru, Secretar de stat pentru Relaţia cu Parlamentul din Ministerul Administraţiei şi Internelor, doamna Irina Alexe, consilier juridic în cadrul aceluiaşi minister şi domnul general Petru Mihuţ, şeful de Stat Major al Jandarmerie Române.

3. La lucrări au fost prezenţi un număr de 26 deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 15 septembrie 2004, cu unanimitate de voturi pentru, comisia a hotărât să supună, proiectul de Lege privind organizarea şi funcţionarea Jandarmerie Române, Plenului Camerei Deputaţilor, spre dezbatere şi adoptare, cu următoarele amendamente:

I. Amendamente admise

	Nr.

crt.
	Text iniţial
	Text adoptat de comisie
	Motivarea propunerii amendamentului
	Camera decizională

	0
	1
	2
	3
	4

	1. 
	Art.5 – (1) Inspectoratul General este unitatea centrală de conducere a Jandarmeriei Române, cu personalitate juridică şi competenţă teritorială generală , care planifică, organizează, conduce, coordonează şi controlează activitatea structurilor din subordine, asigură cooperarea şi colaborarea cu celelalte instituţii ale statului, organisme şi organizaţii guvernamentale şi neguvernamentale din ţară şi străinătate şi execută orice alte atribuţii date în competenţă prin lege.


	La articolul 5, alineatul (1)  se modifică şi va avea următorul cuprins :

„Art.5 - (1) Inspectoratul General este unitatea centrală a Jandarmeriei Române, cu personalitate juridică şi competenţă teritorială generală , care planifică, organizează, conduce, coordonează şi controlează activitatea structurilor din subordine, asigură cooperarea şi colaborarea cu celelalte instituţii ale statului, organisme şi organizaţii guvernamentale şi neguvernamentale din ţară şi străinătate şi execută orice alte atribuţii date în competenţă prin lege.”

(Autori: d-nii. dep. Radu Stroe şi Dănuţ Saulea)
	Sintagma „de conducere” nu este necesară întrucât, în cuprinsul alineatului se prevede că inspectoratul „…organizează, conduce, coordonează…”


	S

	2. 
	Alin nou.
	La articolul 6, după alineatul (5) se introduce un nou alineat, alin. (6), cu următorul cuprins:

“Art.6 – (6) În cadrul  Inspectoratului General al Jandarmeriei Române funcţionează Consiliul Militar, ca organ consultativ al Inspectoratului General, a cărui componenţă, organizare şi funcţionare se stabileşte prin ordin al ministrului administraţiei şi internelor.”

(Autori: d-nii. dep. Alexandru Octavi Stănescu, Ristea Priboi şi Dănuţ Saulea )


	Astfel de organe consultative sunt specifice instituţiilor din domeniul apărării, ordinii publice şi securităţii naţionale.
	S.

	3. 
	Art.7- Structura organizatorică a Inspectoratului General se stabileşte prin ordin al ministrului administraţiei şi internelor.

	Articolul 7 se modifică şi va avea următorul cuprins :

“Art.7 - Structura organizatorică a Inspectoratului General se stabileşte, la propunerea acestuia, prin ordin al ministrului administraţiei şi internelor.”
(Autor: dl.dep. Dănuţ Saulea)


	Inspectoratul General, în funcţie de atribuţiile şi sarcinile actuale şi de perspectivă ce se stabilesc pentru Jandarmerie la nivelul MAI şi naţional,  propune ministrului aprobarea structurii organizatorice. 
	S.

	4. 
	Art.9 - (1) Brigada Specială de Intervenţie a Jandarmeriei este subordonată nemijlocit Inspectoratului General al Jandarmeriei Române şi are competenţă teritorială generală, destinată executării misiunilor de restabilire a ordinii publice, asigurării protecţiei instituţiilor fundamentale ale statului şi neutralizării ameninţărilor grave la adresa acestora, independent sau în cooperare cu alte structuri ale Ministerului Administraţiei şi Internelor, cu ale celorlalte instituţii din sistemul de apărare şi securitate naţională.


	La articolul 9, alineatul (1)  se modifică şi va avea următorul cuprins :

“Art.9 - (1) Brigada Specială de Intervenţie a Jandarmeriei este subordonată nemijlocit Inspectoratului General al Jandarmeriei Române şi are competenţă teritorială generală, destinată executării misiunilor de asigurare şi  restabilire a ordinii publice, asigurării protecţiei instituţiilor fundamentale ale statului şi neutralizării ameninţărilor grave la adresa acestora, independent sau în cooperare cu alte structuri ale Ministerului Administraţiei şi Internelor, cu ale celorlalte instituţii din sistemul de apărare şi securitate naţională.”

  (Autor: dl.dep. Virgil Popescu)


	În fapt, misiunile actuale ale Jandarmeriei includ frecvente situaţii în care jandarmii veghează la păstrarea ordinii publice.


	S.

	5. 
	Art. 10 - (1) Inspectoratul de jandarmi judeţean este o unitate subordonată  nemijlocit Inspectoratului General, destinată planificării, organizării, conducerii şi executării misiunilor specifice şi îndeplinirii atribuţiilor ce revin jandarmeriei într-o zonă de responsabilitate corespunzătoare teritoriului unui judeţ.


	La articolul 10, alineatul (1) se modifică şi va avea următorul cuprins :

“Art. 10 - (1) Inspectoratul de jandarmi judeţean este subordonat  nemijlocit Inspectoratului General şi este destinat planificării, organizării, conducerii şi executării misiunilor specifice şi îndeplinirii atribuţiilor ce revin jandarmeriei într-o zonă de responsabilitate corespunzătoare teritoriului unui judeţ.”

  (Autor: dl.dep. Dănuţ Saulea)


	Instituţiile militare sunt organizate pe unităţi.
	S.

	6. 
	Art. 10 - (3) Inspectoratul de jandarmi judeţean are sediul în localitatea de reşedinţă a judeţului  respectiv.
	La articolul 10, alineatul  (3)  se modifică şi va avea următorul cuprins :

„(3) Inspectoratul de jandarmi judeţean are sediul în  municipiul reşedinţă de judeţ.”

  (Autor: dl.dep. Răzvan Ionescu)
	Potrivit legii, reşedinţele de judeţ funcţionează în oraşe declarate municipii.
	S.

	7. 
	Art.11- Gruparea de jandarmi mobilă funcţionează în subordinea inspectoratului de jandarmi judeţean ca structură destinată organizării şi executării misiunilor de asigurare şi restabilire a ordinii publice şi de combatere a infracţionalităţii în zona de responsabilitate a inspectoratului de jandarmi judeţean.


	Articolul 11 se modifică şi va avea următorul cuprins :

“Art.11- Gruparea de jandarmi mobilă funcţionează în subordinea inspectoratului de jandarmi judeţean, ca structură destinată organizării şi executării misiunilor de asigurare şi restabilire a ordinii publice şi de combatere a infracţionalităţii în zona de responsabilitate teritorială.”

  (Autor: dl.dep. Răzvan Ionescu)
	O grupare de jandarmi mobilă poate acţiona în mai multe judeţe.
	S.

	8. 
	Art. 14- (1) Unitatea specializată de jandarmi este structura destinată să execute, de regulă, misiuni de pază sau protecţie şi apărare a unor obiective, bunuri, valori de importanţă deosebită sau alte misiuni specializate pe un anumit domeniu de competenţă al jandarmeriei. 
  
	La articolul 14, alineatul (1)  se modifică şi va avea următorul cuprins :

“Art.14 - (1) Unitatea specială de jandarmi este structura destinată să execute misiuni de pază sau protecţie şi apărare a unor obiective, bunuri, valori de importanţă deosebită sau alte misiuni pe un anumit domeniu de competenţă al jandarmeriei.” 

   (Autor: dl.dep. Răzvan Ionescu


	Termenul propus este mai adecvat.
	S.

	9. 
	Art.15. – (3) Pregătirea/formarea pentru prima funcţie şi perfecţionarea pregătirii – specializării ofiţerilor, se realizează în Academia de Poliţie „Alexandru Ioan Cuza”, specializarea „jandarmi şi în „Şcoala de Aplicaţii”, iar pentru străini, prin cursul internaţional de aplicaţii. 


	La articolul 15, alineatul (3)  se modifică şi va avea următorul cuprins :

„ (3) Formarea şi pregătirea pentru prima funcţie, precum şi perfecţionarea pregătirii şi specializării ofiţerilor, se realizează în Academia de Poliţie „Alexandru Ioan Cuza”, specialitatea „jandarmi”, în „Şcoala de Aplicaţii” sau în instituţii similare din ţară şi din străinătate, iar pentru străini, prin cursul internaţional de aplicaţii.”

   (Autori: d-nii. dep. Răzvan Ionescu şi Alexandru Octavi Stănescu)


	Text reformulat pentru a fi mai clar.


	S.

	10. 
	Art. 16.- Bazele de logistică sunt structuri specializate destinate asigurării aprovizionării, depozitării, conservării şi distribuirii bunurilor materiale, mentenanţei armamentului şi tehnicii specifice şi contractării de servicii necesare Jandarmeriei Române.


	Articolul 16 se modifică şi va avea următorul cuprins :

„Art. 16.- Bazele de logistică sunt structuri specializate destinate asigurării aprovizionării, depozitării, conservării şi distribuirii bunurilor materiale, mentenanţei armamentului şi tehnicii specifice şi contractării de bunuri şi  servicii necesare Jandarmeriei Române.”

(Autor: dl.dep. Virgil Popescu)


	Completare necesară.
	S.

	11. 
	Art.17- Unităţile şi subunităţile de jandarmi, cu aprobarea prealabilă a ministrului administraţiei şi internelor pot acţiona  la ordinul inspectoratului general al Jandarmeriei Române, în funcţie de situaţia operativă existentă, în orice zonă a ţării,  alta decât cea de responsabilitate permanentă.   

	Articolul 17 se modifică şi va avea următorul cuprins :

„Art.17- Unităţile şi subunităţile de jandarmi pot acţiona cu aprobarea prealabilă a ministrului administraţiei şi internelor şi la ordinul Inspectoratului General al Jandarmeriei Române, în orice zonă a ţării,  alta decât cea de responsabilitate permanentă, în funcţie de situaţia operativă existentă,  în condiţiile legii.”

    (Autori: d-nii. dep. Timotei Stuparu şi Alexandru Octavi Stănescu)
	Text reformulat şi completat pentru a fi mai clar.


	S.

	12. 
	Art.18- (1) Regulamentul  de organizare şi funcţionare a  Inspectoratului General si al Brigăzii Speciale prevăzute la art. 9 şi Regulamentul-cadru de organizare şi funcţionare a inspectoratului de jandarmi judeţean se aprobă prin ordin al ministrului administraţiei şi internelor.


	Articolul 18 se modifică şi va avea următorul cuprins :

„(1) Regulamentele  de organizare şi funcţionare ale  Inspectoratului General si Brigăzii Speciale, precum şi Regulamentul- cadru de organizare şi funcţionare a inspectoratului de jandarmi judeţean se aprobă prin ordin al ministrului administraţiei şi internelor.”

    (Autori: dl. dep. Timotei Stuparu)
	Text reformulat şi completat pentru a fi mai clar. Sintagma eliminată nu este necesară.


	S.

	13. 
	Art.19 – (1) Jandarmeria Română, prin structurile sale specializate, are următoarele atribuţii: 

e) execută, la solicitarea Inspectoratului General al Poliţiei Române, misiuni de menţinere a ordinii publice pentru prevenirea şi descoperirea infracţiunilor în staţiuni montane şi pe trasee turistice din zona acestora,  precum şi pe litoralul Mării Negre, în Delta Dunării ori în staţiuni balneare sau în alte zone de interes turistic; 

..........................................................................

g) execută, la solicitarea poliţiei, misiuni de urmărire şi prindere a evadaţilor;


	La articolul 19 alineatul (1), literele e) şi g)  se modifică şi vor avea următorul cuprins :

e) execută, la solicitarea Inspectoratului General al Poliţiei Române, pe baza planurilor de cooperare,  misiuni de menţinere a ordinii publice pentru prevenirea şi descoperirea infracţiunilor în staţiuni montane şi pe trasee turistice din zona acestora, precum şi pe litoralul Mării Negre, în Delta Dunării ori în staţiuni balneare sau în alte zone de interes operativ;

...........................................................................

g) execută, la solicitarea autorităţilor competente, misiuni de urmărire şi prindere a evadaţilor, dezertorilor şi a altor persoane despre care există date şi indicii temeinice că intenţionează să săvârşească sau au săvârşit infracţiuni ori care se sustrag măsurii arestării preventive sau executării pedepselor privative de libertate;

    (Autor: dl. dep.  Răzvan Ionescu)
	Acţiunile comune cu alte instituţii din sistem se defăşoară în baza unor protocoale de colaborare.

Textul este completat cu prevederi care sunt cuprinse deja în actuala lege (în vigoare) a Jandarmeriei Române şi este necesar întrucât, în fapt, jandarmii sunt solicitaţi în astfel de situaţii.


	S.

	14. 
	Art.20 – (1) În îndeplinirea atribuţiilor prevăzute la art. 19 alin. (1) şi (2), Jandarmeria Română se bazează pe concursul autorităţilor publice, al persoanelor fizice sau juridice, care au obligaţia de a furniza, la cererea reprezentanţilor acesteia, informaţiile, datele şi documente necesare îndeplinirii atribuţiilor stabilite prin lege şi în limitele acesteia. 


	La articolul 20, alineatul (1) se modifică şi va avea următorul cuprins :

„Art.20 - (1) În îndeplinirea atribuţiilor prevăzute la  art. 19 alin. (1) şi (2), Jandarmeria Română se bazează pe concursul autorităţilor publice şi al persoanelor fizice sau juridice, care furnizează, la cerere, date şi documente necesare îndeplinirii atribuţiilor stabilite prin lege.”

(Autori: d-nii. dep. Ion Oltei şi Răzvan Ionescu)
	Ajutorul sub forma „concursului” este o situaţie diferită faţă de „obligaţia de a furniza” informaţii şi documente.
	S.

	15. 
	Art.20 – (2) Pentru îndeplinirea atribuţiilor prevăzute la art. 19 alin. (1) şi (2), jandarmii aflaţi în misiune folosesc armamentul şi mijloacele tehnice din dotare, potrivit dispoziţiilor legale.  
	La articolul 20, alineatul (2) se modifică şi va avea următorul cuprins :

„(2) Pentru îndeplinirea atribuţiilor, jandarmii aflaţi în misiune folosesc armamentul şi mijloacele tehnice din dotare, potrivit dispoziţiilor legale.”  

    (Autori: d-nii. dep. Ion Oltei şi Răzvan Ionescu)
	Trimiterea nu este necesară.
	

	16. 
	Art. 22 - (1) Pe timpul stării de asediu, la mobilizare şi în timp de război, Jandarmeria Română, pe lângă atribuţiile prevăzute la art.19, în calitate ce componentă a forţelor armate îndeplineşte şi următoarele atribuţii:

..........................................................................

h) participă la anunţarea şi trimiterea la celelalte unităţi ale Ministerului Administraţiei şi Internelor a personalului necesar pentru completarea acestora, în situaţii de urgenţă sau de criză;
i) cooperează cu celelalte componente ale sistemului de apărare şi securitate naţională în legătură cu asigurarea şi protecţia mobilizării şi participă la asigurarea punerii în aplicare a ordonanţelor militare, potrivit legii;
	La articolul 22, alineatul (1), literele h) şi i)  se modifică şi vor avea următorul cuprins :

h) participă la anunţarea şi trimiterea la celelalte unităţi ale Ministerului Administraţiei şi Internelor a personalului necesar pentru completarea acestora, în condiţiile legii;

i) cooperează cu celelalte componente ale sistemului de apărare şi securitate naţională pentru asigurarea şi protecţia mobilizării şi participă la asigurarea punerii în aplicare a ordonanţelor militare, potrivit legii;

(Autor: dl.dep. Ion Oltei)
	Aceste situaţii sunt reglementate prin lege specială care prevede sarcini  pentru toate instituţiile şi organele implicate.
	S.

	17. 
	Art.23 – (2) Personalul militar al Jandarmeriei Române este format din: cadre militare, elevi ai instituţiilor militare de învăţământ, soldaţi şi gradaţi profesionişti.


	La articolul 23, alineatul (2) se modifică şi va avea următorul cuprins :

„(2) Personalul militar al Jandarmeriei Române este format din: cadre militare, elevi ai instituţiilor militare de învăţământ, soldaţi şi gradaţi profesionişti, militari în termen şi militari cu termen redus.”

(Autor: dl.dep. Răzvan Ionescu)
	Potrivit legii în vigoare privind pregătirea populaţiei pentru apărare, aceste categorii de militari continuă să existe. 
	S.

	18. 
	Art.24 – (1) Numărul posturilor de ofiţeri, maiştri militari, subofiţeri, gradaţi şi soldaţi  profesionişti şi al personalului contractual din Jandarmeria Română, în timp de pace şi la mobilizare, se stabileşte de către ministrul administraţiei şi internelor în limita efectivelor aprobate prin hotărâre a Guvernului. 
	La articolul 24, alineatul (1) se modifică şi va avea următorul cuprins :

Art.24 – (1) Numărul posturilor de ofiţeri, maiştri militari, subofiţeri, gradaţi şi soldaţi  profesionişti, militari în termen, militari cu termen redus şi al personalului contractual din Jandarmeria Română, în timp de pace şi la mobilizare, se stabileşte de către ministrul administraţiei şi internelor în limita efectivelor aprobate prin hotărâre a Guvernului.

(Autor: dl.dep. Ion Oltei)
	Potrivit legii în vigoare privind pregătirea populaţiei pentru apărare, aceste categorii de militari continuă să existe.
	S.

	19. 
	Art. 27 – (2) În exercitarea atribuţiilor ce îi revin, personalul prevăzut la alin. (1)  are următoarele drepturi şi obligaţii:

..........................................................................

f) să aplice măsura ridicării în vederea confiscării a obiectelor periculoase, substanţelor sau armelor deţinute fără drept sau care pot pune în pericol viaţa ori integritatea fizică a jandarmului sau a altor persoane, măsura şi descrierea bunurilor ridicate fiind menţionate în procesul-verbal de control. 
	La articolul 27, alineatul (2), litera f) se modifică şi va avea următorul cuprins :

f) să aplice măsura ridicării în vederea confiscării obiectelor periculoase, substanţelor sau armelor deţinute fără drept sau care pot pune în pericol viaţa ori integritatea fizică a jandarmului sau a altor persoane, măsura şi descrierea bunurilor ridicate fiind menţionate în procesul-verbal de constatare.

(Autor: dl.dep. Dănuţ Saulea)
	Redactare corectă.
	S.

	20. 
	Art.29 – În îndeplinirea atribuţiilor de serviciu, personalul militar din jandarmerie foloseşte armamentul din dotare cu muniţia aferentă, veste antiglonţ, scuturi de protecţie, căşti cu vizor, bastoane de cauciu sau tompfe, bastoane cu energie electrostatică, dispozitive cu substanţe iritant lacrimogene, arme albe, jeturi de apă sau coloranţi, arme cu glonţ de cauciuc sau coloranţi, cătuşe, cai şi câini de serviciu, dispozitive sonore şi luminoase, mijloace blindate, lucrări şi mijloace genistice, precum şi orice mijloace de protecţie şi de imobilizare aflate în dotare, în următoarele situaţii:

........................................................................……..

b) împotriva celor care pătrund, fără drept, în sediile autorităţilor publice, ale partidelor politice sau ale altor instituţii de interes public sau privat şi care, avertizaţi şi somaţi, au refuzat să părăsească de îndată aceste sedii, precum şi împotriva grupurilor organizate care împiedică desfăşurarea normală a activităţii pe căile de comunicaţii, în locurile publice şi în alte obiective importante;  
	La articolul 29, litera b) se modifică şi va avea următorul cuprins :

„b) împotriva celor care pătrund, fără drept, în sediile autorităţilor publice sau ale altor instituţii de interes public sau privat şi care, avertizaţi şi somaţi, au refuzat să părăsească de îndată aceste sedii, precum şi împotriva grupurilor organizate care împiedică desfăşurarea normală a activităţii pe căile de comunicaţii, în locurile publice şi în alte obiective importante;”

(Autor: dl.dep. Răzvan Ionescu)
	Sintagma eliminată este inclusă implicit în cuprinsul textului.
	S.

	21. 
	Art. 34 – (1) Intervenţia în forţă se dispune în scris de către prefectul sau înlocuitorul acestuia din judeţul în care s-a produs una din situaţiile prevăzute la art. 29.
	La articolul 34, alineatul (1) se modifică şi va avea următorul cuprins :

„Art.34 - (1) Intervenţia în forţă se dispune în scris de către prefectul sau înlocuitorul acestuia din municipiul Bucureşti, respectiv din judeţul în care s-a produs una din situaţiile prevăzute la art. 29.”

(Autor: dl.dep. Timotei Stuparu)
	Completare necesară.
	S.

	22. 
	Art.41 – (2) Dreptul la pensie, la asigurări sociale şi la asistenţă medicală al gradaţilor şi soldaţilor profesionişti şi personalului contractual din jandarmerie se stabileşte potrivit Legii nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, dispoziţiilor Codului muncii şi altor prevederi legale specifice. 
	La articolul 41, alineatul (2) se modifică şi va avea următorul cuprins :

“(2) Dreptul la pensie, la asigurări sociale şi la asistenţă medicală al gradaţilor şi soldaţilor profesionişti şi personalului contractual din jandarmerie se stabileşte potrivit Legii           nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, dispoziţiilor Legii nr.53/2003 - Codului muncii şi altor prevederi legale specifice.”

(Autor: dl.dep. Alexandru Octavi Stănescu)
	Completare necesară.
	S.

	23. 
	Art. 46 – (1) Jandarmeria Română are în înzestrare armament, tehnică, muniţie, echipament şi aparatură specifică, necesare îndeplinirii atribuţiilor prevăzute de lege, pentru autoapărarea şi protecţia personalului, precum şi a obiectivelor în care îşi desfăşoară activitatea. Jandarmeria Română are în compunere structuri proprii care realizează aprovizionarea cu materiale, transporturile logistice, asigurarea tehnică, medicală, sanitar-veterinară, financiară, cazarea efectivelor şi adăpostirea animalelor.
	La articolul 46, alineatul (1) se modifică şi va avea următorul cuprins :

„Art.46 - (1) Jandarmeria Română are în înzestrare armament, tehnică, muniţie, echipament, aparatură specifică şi mijloace de transport necesare îndeplinirii atribuţiilor prevăzute de lege, pentru autoapărarea şi protecţia personalului, precum şi a obiectivelor în care îşi desfăşoară activitatea. Jandarmeria Română are în compunere structuri proprii care realizează aprovizionarea cu materiale, transporturile logistice, asigurarea tehnică, medicală, sanitar-veterinară, financiară, cazarea efectivelor şi adăpostirea animalelor.”

(Autor: dl.dep. Ion Oltei)
	Completare necesară.
	S.

	24. 
	Art. 46 – (2) În raport cu nevoile proprii, în cadrul Jandarmeriei Române pot funcţiona gospodării agrozootehnice, case de odihnă, hoteluri, cabane şi baze de instrucţie, locuinţe de serviciu şi de intervenţie, cluburi, asociaţii cu caracter profesional, umanitar, cultural, sportiv sau recreativ.
	La articolul 46, alineatul (2) se modifică şi va avea următorul cuprins :

„(2) În raport cu nevoile proprii, în cadrul Jandarmeriei Române pot funcţiona gospodării agrozootehnice, case de odihnă, hoteluri, cabane şi baze de instrucţie, locuinţe de serviciu şi de intervenţie, cluburi, asociaţii cu caracter profesional, umanitar, cultural, sportiv sau recreativ, potrivit legii.”

(Autor: dl.dep. Ion Oltei)
	Completare necesară.
	S.

	25. 
	Art. 47 – Dotarea Jandarmeriei Române se realizează prin grija Ministerului Administraţiei şi Internelor şi a Inspectoratului General, din producţia internă şi din import.
	Articolul 47 se modifică şi va avea următorul cuprins :

„Art. 47 – Dotarea  şi înzestrarea Jandarmeriei Române cu mijloacele, materialele şi echipamentele prevăzute la art.46 (1) se realizează prin grija Ministerului Administraţiei şi Internelor şi a Inspectoratului General, în condiţiile legii.”

(Autor: dl.dep. Dănuţ Saulea)
	Completare necesară.
	S.

	26. 
	Art. 48 – Imobilele pentru sediile marilor unităţi, unităţilor şi subunităţilor de jandarmi, gospodării agrozootehnice, case de odihnă, hoteluri, locuinţe de serviciu şi de intervenţie, cluburi, asociaţii cu caracter profesional, umanitar, cultural, sportiv sau recreativ, precum şi bazele de instruire, se construiesc din fondurile alocate Ministerului Administraţiei şi Internelor, pe terenurile atribuite în administrare în baza hotărârilor Guvernului sau ale consiliului local, după caz.
	Articolul 48 se modifică şi va avea următorul cuprins :
„Art. 48 – Imobilele pentru sediile de mari unităţi, unităţi şi subunităţi de jandarmi, gospodării agrozootehnice, case de odihnă, hoteluri, locuinţe de serviciu şi de intervenţie, cluburi, asociaţii cu caracter profesional, umanitar, cultural, sportiv sau recreativ, precum şi bazele de instruire, se construiesc din fondurile alocate Ministerului Administraţiei şi Internelor, pe terenurile atribuite în administrare în baza hotărârilor Guvernului sau ale consiliului local, după caz.”

(Autor: dl.dep. Virgil Popescu)
	Reformulare necesară.
	S.

	27. 
	Art. 50 – Inspectoratul General este abilitat:

......................................................................

b) să avizeze documentele de învăţământ ale instituţiilor militare de învăţământ din afara jandarmeriei, pentru „Specialitatea Jandarmerie” şi să aprobe aceste documente pentru instituţiile de învăţământ prevăzute la art. 15 alin. (3) şi (4); 
	La articolul 50, litera b) se modifică şi va avea următorul cuprins :

„b) să avizeze documentele de învăţământ pentru specialitatea “jandarmi” ale Academiei de Poliţie „Alexandru Ioan Cuza” şi să aprobe aceste documente pentru instituţiile de învăţământ din subordine”

(Autor: dl.dep. Dănuţ Saulea)
	Reformularea clarifică situaţia documentelor care se avizează, faţă de acelea care se aprobă.
	S.

	28. 
	Art. 52 – (1) Unităţile de jandarmi utilizează parcul propriu de autovehicule şi sunt dotate cu tehnică de luptă, de transport, aparatură şi mijloace de transmisiuni şi cu alte materiale specifice necesare îndeplinirii misiunilor.
	La articolul 52, alineatul (1) se modifică şi va avea următorul cuprins :

„Art.52 - (1) Unităţile de jandarmi utilizează parcul propriu de autovehicule şi sunt dotate cu tehnică, mijloace de transport, aparatură şi mijloace de transmisiuni, precum şi cu alte materiale specifice, necesare îndeplinirii misiunilor.”

(Autor: dl.dep. Virgil Popescu)
	Completare necesară.
	S.

	29. 
	Art. 52 – (3) Jandarmeria poate utiliza autovehicule sau mijloace tehnice închiriate sau puse la dispoziţie de către beneficiarii activităţii desfăşurate de jandarmi.


	La articolul 52, alineatul (3) se modifică şi va avea următorul cuprins :

„(3) Jandarmeria poate utiliza autovehicule şi mijloace tehnice închiriate sau puse la dispoziţie de către beneficiarii activităţii desfăşurate de jandarmi.”

(Autor: dl.dep. Ion Oltei)
	Completare necesară.
	S.

	30. 
	Art. 55- Personalul din Jandarmeria Română este răspunzător de îndeplinirea atribuţiilor specifice funcţiei sau postului şi de executarea dispoziţiilor legale pe care le primeşte de la autorităţile competente.
	Articolul 55 se modifică şi va avea următorul cuprins :

„Art. 55 - Personalul din Jandarmeria Română răspunde, potrivit legii, de îndeplinirea atribuţiilor specifice funcţiei sau postului şi de executarea dispoziţiilor legale pe care le primeşte de la autorităţile competente.”

(Autor: dl.dep. Timotei Stuparu)
	Formulă uzuală.
	S

	31. 
	Art. 57 – (2) Pentru rezultate deosebite şi vechime în strucrurile Jandarmeriei Române personalului acesteia i se pot conferi ordine, cruci, decoraţii, medalii şi titluri onorifice, potrivit legii.
	Articolul 57 se modifică şi va avea următorul cuprins :

„(2) Pentru rezultate deosebite şi vechime în strucrurile Jandarmeriei Române personalului acesteia i se pot conferi decoraţii, potrivit legii.”

(Autor: dl.dep. Virgil Popescu)
	Textul reformulat este acoperitor pentru ordine, cruci, medalii şi titluri onorifice.
	S.


II. Amendamente respinse

	Nr.

crt.
	Text iniţial
	Text adoptat de comisie
	Motivarea propunerii amendamentului

1. pentru admitere

2. pentru respingere
	Camera decizională

	0
	1
	2
	3
	4

	
	Art.19 – (1) Jandarmeria Română, prin structurile sale specializate, are următoarele atribuţii: 

..........................................................................

e) execută, la solicitarea Inspectoratului General al Poliţiei Române, misiuni de menţinere a ordinii publice pentru prevenirea şi descoperirea infracţiunilor în staţiuni montane şi pe trasee turistice din zona acestora,  precum şi pe litoralul Mării Negre, în Delta Dunării ori în staţiuni balneare sau în alte zone de interes turistic; 


	e) execută, pe baza planurilor de cooperare,  misiuni de menţinere a ordinii publice pentru prevenirea şi descoperirea infracţiunilor în staţiuni montane şi pe trasee turistice din zona acestora, precum şi pe litoralul Mării Negre, în Delta Dunării ori în staţiuni balneare sau în alte zone de interes operativ;

(Autor: dl.dep. Ion Oltei)


	1. Întrucât protocoale de colaborare, încheiate între aceste două instituţii, cuprind planuri detaliate de cooperare, din motiv de operativitate, nu mai este necesară solicitarea Inspectoratului General al Poliţiei Române

2. Textul adoptat de comisie este cuprinzător.
	S



Prin obiectul său de reglementare, proiectul de lege face parte din categoria legilor organice.

 PREŞEDINTE,

Răzvan IONESCU
Red. consult. Roxana Rus 

        S.c. Anca Barb 

Către,

BIROUL PERMANENT AL

CAMEREI DEPUTAŢILOR
Vă înaintăm, alăturat, RAPORTUL  asupra proiectului de Lege privind organizarea şi funcţionarea Jandarmeriei Române, trimis cu adresa nr. P.L. X - 509 din 7 septembrie 2004 şi înregistrat sub nr. 32/493 din 7 septembrie 2004.


În raport de obiectul şi conţinutul său, proiectul de lege face parte din categoria legilor organice.

 PREŞEDINTE,

Răzvan IONESCU

